tomron87/hebrew-wikipedia-sentences-corpus huggingface dataset:
אולי לא היה אכפת לי מה אנשים חושבים כי [חשבתי] לעצמי, 'ובכן, כנראה שלא יישאר כאן יותר מדי זמן.
" כשבנט הייתה בת 10, היא ואביה עברו לעיר סטו שבאוהיו, שם למדה בבית הספר התיכון סטו-מונרו פולס.
בגיל 13 נרשמה לבית הספר לדוגמנות ברביזון באקרון, אוהיו.
היא השתתפה בוועידת הדוגמנות והכישרון הבינלאומית בשנת 2001.
היא החלה לכתוב שירה ופזמונים בגיל 14, בתיכון היא שיחקה בהצגות בית ספר ושרה במקהלה.
לאחר התיכון עברה עם אמה ללוס אנג'לס, קליפורניה על מנת להגשים את חלומה להיות שחקנית קולנוע.
תפקידה הראשון היה בשנת 2007 בסרט "מילים ולחן" בו גילמה זמרת צעירה אלילת נוער.
ב-2008 השתתפה בסרטים "מארלי ואני" ו-"College" וכיכבה בסרט האימה "The Haunting of Molly Hartley".
ב-2009 שיחקה בתפקיד הראשי בסרט המתח "The Hole".
בשנת 2015, בנט כיכב בסרטו של הבמאי הרוסי איליה נאישולר "הארדקור הנרי".
בשנת 2016 שיחקה בתפקיד אמה קאלן בחידוש לסרט "שבעת המופלאים" של הבמאי אנטואן פוקואה, בנט כיכבה בדמותה של מייגן היפוול בסרטו של טייט טיילור "הבחורה על הרכבת", המבוסס על רב-המכר מאת פולה הוקינס באותו השם, וגילמה את השחקנית ממי מרפי בדרמה הקומית של וורן ביטי "יוצא מן הכלל".
התגובות לשני הסרטים הראשונים היו מעורבות, ואילו השלישי התקבל על ידי המבקרים בצורה חיובית יותר.
ההופעות של בנט זכו לשבחים בשלושתם.
בשנת 2017 שיחקה בנט בדמותה של סאסקיה שומאן, אשתו של מיילס טלר בסרט הדרמה של ג'ייסון הול "כשגיבורים חוזרים", אשר מבוסס על הספר באותו שם מאת העיתונאי דייוויד פינקל, והסרט מדבר על חיילים שחוזרים הביתה משירות קרבי ממושך ונאבקים בהפרעת דחק פוסט-טראומטית.
בהמשך השנה היא לוהקה גם לסרט הדרמה המוזיקלי של טרנס מאליק "שיר לשיר" לצד כריסטיאן בייל, אך הסצנות שלה נחתכו מן הסרט מאוחר יותר.
בשנת 2018 שיחקה לצדו של פיטר דינקלג' במחזמר "סיראנו דה ברז'ראק" שנכתב על ידי אדמון רוסטאן והוצג בתיאטרון דריל רות'.
בשנת 2019 היא כיכבה והפיקה את המותחן הפסיכולוגי "לבלוע", על אישה המתמודדת עם תסמונת פיקה.
הסרט הוקרן לראשונה בפסטיבל הסרטים טרייבקה באפריל 2019, שם קיבלה בנט את הפרס לשחקנית הטובה ביותר.
הופעתה בסרט זכתה לביקורות נלהבות מצד מבקרים שכינו אותו "מושלם", "יוצא דופן" ו"יצירת מופת ".
באותה שנה לוהקה לצד כריס אוונס ומיכיל האוסמן לשחק כסוכנת מוסד במהלך מבצע אחים בסרטו של גידי רף "אתר הצלילה בים האדום" בהפקת נטפליקס.
בשנת 2020 היא השתתפה בשני עיבודים לרומנים, מותחן הדרמה "תמיד השטן" בבימויו של אנטוניו קמפוס, המבוסס על הרומן של דונלד ריי פולוק באותו שם ; והסרט "יומני האפלצ'ים" בבימויו של רון האוורד שמבוסס על ספר הזיכרונות של ג'יי.
ואנס משנת 2016; שניהם שודרו בשירות הסטרימינג של נטפליקס.
בשנת 2021 הצטלמה לסרט הדרמה-מוזיקלי "סיראנו" שביים בן זוגה ג'ו רייט, והוא מבוסס על המחזמר באותו שם בו בנט כיכבה לפני כן.
בסרט היא תככב לצד פיטר דינקלג', ששיחק לצדה במחזמר ולצד בן מנדלסון.
בנט נמצאת בזוגיות עם הבמאי האנגלי ג'ו רייט.
יש להם בת אחת, וירג'יניה ווילו, שנולדה ב-27 בדצמבר 2018. הזוג וביתם מתגוררים בברוקלין, ניו יורק.
+שנהסדרהתפקידהערות2025The Last Frontierסידניתפקיד ראשי; 10 פרקים
היילי רוד ביבר , הידועה גם בשמה הקודם היילי בולדווין, היא דוגמנית ואישיות טלוויזיונית אמריקאית.
בתו של השחקן סטיבן בולדווין.
ביבר נולדה בטוסון, אריזונה, ארצות הברית ב-1996, והיא בתו של השחקן סטיבן בולדווין, הצעיר מבין האחים בולדווין, והמעצבת הגרפית הברזילאית, קניה דאודטו בולדווין וסבה מצד אמה הוא המוזיקאי הברזילאי אומיר דאודטו.
סוכנות הדוגמנות הראשונה שבה ביבר הוחתמה הייתה סוכנות פורד בניו יורק.
בתחילה היא הופיעה במגזינים כגון Tatler, LOVE, V ו-I-D.
הקמפיין המסחרי הראשון שלה היה עבור מותג הלבוש French Connection בחורף של 2014. באוקטובר 2014 ביבר עשתה את הבכורה במסלול הליכה עבור טופשופ ומעצבת האופנה הצרפתייה סוניה ריקייל.
בדצמבר 2014 היא הייתה מעורבת בצילומים של "Love magazine", שהפיקה גם סרט קצר אשר צולם על ידי דניאל ג'קסון ופורסם בערוץ היוטוב הרשמי של המגזין.
בינואר 2015 צולמה ביבר עבור המגזין ווג האמריקאי ובמרץ עבור Teen Vogue.
בחודש אפריל היא הצטלמה עבור עטיפת שער המגזין הראשון שלה עבור Jalouse Magazine לצד הדוגמן Lucky Blue Smith.
באותו חודש היא הייתה מעורבת בשני צילומים לעטיפות שערים אחרות, במהדורה ההולנדית של L'Officiel ובמהדורה האמריקאית של Wonderland Magazine, ותמונתה הופיעה במאמרי מערכת עבור מגזיני Miss Vogue ו-W.
בחודש יולי 2015 היא הוצגה בפרסומת של ראלף לורן לצד הזמר האוסטרלי קודי סימפסון, ובאוקטובר חזרה למסלול של טומי הילפיגר ופיליפ פליין.
בינואר 2016, הופיעה ביבר במסע פרסום של ראלף לורן וצולמה במאמר מערכת עבור המהדורה הקוריאנית של "ווג".
לאחר שובו של טומי הילפיגר בפברואר, ביבר הוצגה בקמפיינים באביב/קיץ עבור פיליפ פליין וטומי הילפיגר.
באותה תקופה היא צולמה גם עבור Self Magazine וצולמה עבור פרסומת של מותג ההלבשה H&M, אשר היה בתקופה של פסטיבל המוזיקה Coachella.
במרץ 2016, חתמה ביבר על חוזה עם סוכנות דוגמנות בניו-יורק IMG MODELS ובמאי הופיעה על עטיפת השער של Marie Claire, שנתנה לה את השם "פנים טריים".
עטיפת השער האמריקנית הייתה זהה גם לגיליון יולי של המהדורה ההולנדית של המגזין.
ביוני ביבר הלכה עבור Moschino עם דוגמניות מובילות בתחום כמו מירנדה קר, אלסנדרה אמברוזיו, Jourdan Dunn ו-Chanel Iman ובאותו חודש היא גם הופיעה בפעם הראשונה כדוגמנית עבור המותג GUESS.
לאחר מכן צולמה ביבר למסע הנעלה של UGG, לצד דוגמנית העל רוזי הנטינגטון-ויטלי.
יחד עם Joan Smalls, ביבר הייתה גם הפנים עבור מהדורה מוגבלת של בגדים עבור המעצב קרל לגרפלד, הבגדים היו זמינים בצפון אמריקה תחת הכותרת "אהבה מפריז".
ביבר הופיעה גם במאמרי מערכת עבור מגזיני Glamour Magazine ו"ווג" האיטלקי.
בספטמבר היא השתתפה בשבוע האופנה בניו יורק, עבור טומי הילפיגר, Prabal Gurung, Jeremy Scott, טורי ברץ' ו-Matty Bovan.
לאחר מכן היא טסה ללונדון, שם אירחה מסיבה בסטרדיבריוס לפני התחלת שבוע האופנה בלונדון וצעדה בתערוכת האופנה של Julien Macdonald, ואז במילאנו, צעדה בתערוכה עבור דולצ'ה וגבאנה ובפריז, צעדה בתערוכה עבור אלי סעב.
ביבר הופיעה גם בפרסום עבור המהודרה הספורטיבית של Prabal Gurung.
מאוחר יותר היא הוצגה בקמפיינים של חגים עבור GUESS ועבור המותג האוסטרלי Sass & bide.
בנובמבר, ביבר כיבדה את עטיפת השער של המהדורה האוסטרלית של הרפרס בזאר, והופיעה במאמר במהדורה הצרפתית של המגזין Elle.
בשנת 2017 הופיעה ביבר על עטיפת השער של המהדורה הספרדית של המגזין "הרפרס בזאר" לצד הדוגמן ג'ון קורטחרנה.
וגם עבור המהדורות האמריקאית, הבריטית והיפנית של מגזין Elle.
בשנת 2005, בגיל 9, הופיעה ביבר לצד משפחתה בסרט התיעודי Livin It: Unusual Suspects ובשנת 2009 היא הופיעה בפרק של תוכנית טלוויזיה סאטרדיי נייט לייב לצד הדוד שלה אלק בולדווין.
ב-25 באוקטובר 2015 עבדה ביבר כמנחת טלוויזיה בפרסי המוזיקה של MTV אירופה במילאנו, איטליה, ביחד עם הדוגמנית האיטלקייה ביאנקה בלטי והראפר טייני טמפה הם חשפו את הזוכה בפרס הסרטון הטוב ביותר במוזיקה, "Downtown" על ידי מאקלמור ו-Ryan Lewis.
ב-19 ביוני 2016 הכריזה, יחד עם הדוגמנית ג'יג'י חדיד, על התערוכה של שון מנדס ב-iHeartRadio Much Music Video Awards בטורונטו, קנדה.
מ-2 במאי 2017 עד 2019 הנחתה את תוכנית האירוח Drop the Mic ברשת TBS, יחד עם הראפר מת'וד מן.
התוכנית הציגה 4 סלבריטאים בסדרה של קרבות ראפ.
בשנת 2016, שיתפה ביבר פעולה עם מותג הבגדים The Daily Edited אשר קידם אוסף תיקי יד שכותרתו theHAILEYedited collection#.
מאוחר יותר בשנה היא הודיעה על שיתוף פעולה עם מותג הנעלה הבריטי Public Desire, באמצעות ההאשטאג PDxHB#.
באותה שנה היא הודיעה כי היא משיקה קו איפור משלה המיוצר על ידי המותג האוסטרלי ModelCo.
שאיפת הקריירה הראשונה של ביבר הייתה להיות רקדנית בלט קלאסית מקצועית, אבל האימונים שלה הסתיימו בשל פציעה ברגל.
ביבר גדלה כנוצרייה-אוונגליסטית ולעיתים קרובות חלקה ציטוטים מהתנ"ך בערוצי מדיה חברתית:
בצעירותה הייתה מעריצה של הזמר-יוצר הקנדי ג'סטין ביבר, ובשנת 2011 הפגיש אותה אביה עמו.
השניים נשארו לאחר מכן בקשר ואף יצאו לתקופה קצרה ב־2016.
היא יצאה עם הזמר שון מנדס לתקופה קצרה ב-2017–2018. ביולי 2018 היא חידשה את הקשר עם ביבר, וב־7 ביולי 2018 השניים התארסו.
הם נישאו בספטמבר 2018. השניים מתגוררים בווטרלו, אונטריו שבקנדה.
ב-23 באוגוסט 2024 נולד לזוג בן, שנקרא ג'ק בלוז ביבר.
שנהכותרתאמןהתפקידהפנייה2011On My Mindקודי סימפסוןמשואת אהבה2016Love To Love You BabyBaptiste Giabiconiבחורה201910,000 Hoursדן + שי, ג'סטין ביברעצמה2020Stuck with Uאריאנה גרנדה, ג'סטין ביברPopstarדי ג'יי חאלד, ג'סטין ביבר, דרייק
HALO או בעברית היילו (הנגול: 헤일로; קיצור של Hexagon of Absolute Light and Organization או בעברית משושה של אור וסדר אבסולוטיים) הייתה להקת בנים דרום קוריאנית אשר הוקמה על ידי Histar Entertainment שבסיאול, קוריאה הדרומית.
הקבוצה מנתה שישה חברים: דינו, אינהאנג, אואון, ג'איונג, היצ'ון, ויונדונג.
הלהקה הופיעה לראשונה באופן רשמי ב-26 ביוני 2014, עם הסינגל "Fever", והתפרקה ב-8 במאי 2019.
הם הופיעו בישראל בשנת 2018.
디노; Dinoג'ו סונג-הו; 조성호זמר מרכזי25 בדצמבר 1990אינהאנג;
김희천זמר ראשי, רקדן2 בספטמבר 1994יונדונג;
פנדום הלהקה נקרא 헤브 שזה ראשי תיבות של [헤일로 [HALO ו-[러브 [LOVE.
באנגלית זה יהיה HALOVE, שילוב בין HALO ו-LOVE.
כמו כן, 헤브 מבוטא ונשמע כמו המילה האנגלית "HAVE" שתרגומה הוא "יש; להחזיק ברשות", משמעות הדבר היא שלמעריצי היילו, הלוא הם היילוב, "יש" את היילו.
צבעי הפנדום הרשמיים הם Pantone 628C ,Pantone 2717 והצבע True Blue.
אלבוםרשימת שיריםפרטיםמכירות℃38(Can You Hear Me?
אלבוםרשימת שיריםפרטיםמכירותHeaven Heaven Heaven Heaven
אלבוםרשימת שיריםפרטיםמכירותHalo no fushigina resutoran
Milk (ミルク) (סולו של היצ'ון)
ひまわりの約束 (סולו של אואון)פורסם: ב-6 בספטמבר 2017
אלבוםרשימת שיריםפרטיםמכירותYoung LoveFeels Good (느낌이 좋아)
פורמטים: CD, הורדה דיגיטליתבקוריאה: 4,136+ Happy Day Popcorn (팝콘)
פורמטים: CD, הורדה דיגיטליתבקוריאה: 2,446+ Here I AmHere I Am (여기여기)
פורמטים: CD, הורדה דיגיטליתבקוריאה: 2,427+
בכנס הבינלאומי, K-pop World Festival שנערך ב-18 ביולי, היילו השתתפו כאמנים אורחים והופיעו.
במהלך שהותם בישראל כאורחים בכנס Kpop World Festival, היילו צילמו קליפ בישראל לשיר שלהם Travel Boy.
בקליפ ניתן לראות את חופי העיר הרצליה, ואף את כר הדשא של השגרירות הקוריאנית בישראל.
בתאריך 18/7, היילו הופיעו בישראל כאמנים אורחים בכנס K-pop World Festival לשנת 2018.
בתאריך 28/7 לשנת 2018, היילו הופיעו בקונצרט הראשון שלהם HALO "HAVE A GOOD TIME CONCERT" in SEOUL 2018, בסיאול שבקוריאה.
בתאריכים 5/10 6/10 ו־7/10 לשנת 2018, היילו הופיעו ברצץ כחלק מהקונצרט שלהם「HALO PREMIUM CONCERT in OSAKA」באוסקה שביפן.
בתאריך 25/12 לשנת 2018, היילו הופיעו בקונצרט שלהם 「HAVE A GOOD TIME CONCERT in JAPAN」, בטוקיו שביפן.
ב-11 ביוני, הסוכנות של היילו הודיעה רשמית שחבר הלהקה דינו יתגייס לצבא קוריאה הדרומית ב-28 ביולי.
היילה גרימה הוא במאי קולנוע ומפיק אמריקאי ממוצא אתיופי, פרופסור באוניברסיטת הווארד שבוושינגטון וחבר מוביל בתנועת ה-L.A Rebellion שחי ועובד בארצות הברית.
מאז 1975 הוא מוכר בעיקר בזכות הסרט Sankofa שזיכה אותו בפרסים בינלאומיים רבים והוא הבמאי האתיופי הראשון אשר זכה בפסטיבל הסרטים הפאן-אפריקאי לקולנוע וטלוויזיה של ואגאדוגו כאשר סך כל סרטיו זכו ב-18 פסטיבלי קולנוע בינלאומיים.
גרימה גדל בגונדר כילד למשפחה בת עשרה אחים.
אמו הייתה מורה ואביו היה מחזאי וכומר אשר הצטרף לשורות לוחמי הגרילה ה'ארבניוץ' באתיופיה עם הכיבוש האיטלקי של מוסוליני.
כמחזאי, אביו של גרימה בילה זמן רב בכתיבת הצגות ומחזות אפיים שכתב באמהרית וגרימה צפה בהם כילד.
גרימה מתאר כי בילדותו נהג לשבת עם סבתו שהייתה מספרת סיפורים שלימדו אותו כיצד להצית את דמיונו.
גם אביו, שהיה מחזאי, נהג לקחת אותו עמו להצגות תיאטרון ממחוז למחוז באתיופיה.
כך למעשה, הוא גדל סביב סיפורים ושירים שלדבריו יצרו את האסתטיקה התרבותית המסוימת שלו.
כל אלו יחד ולחוד, השפיעו על גרימה ועל יצירות הקולנוע בהמשך דרכו.
כך למשל, הסצנות בסרט טזה, צולמו באזור Menzero באתיופיה ממנו מגיעה משפחתו, אזור אותו הוא מתאר כ"נוף ילדותו".
גם בסרט הראשון שצילם באתיופיה, 'Harvest: 3000 Years' מצולמים סצנות הכוללות נופים באזור העיר גונדר שבה הוא בילה חלק מתקופת נעוריו.
גרימה משך את תשומת הלב לראשונה באמצע שנות ה-70 עם הסרט "Harvest: 3000 Years", שמגולל את סיפורה של משפחת איכרים אתיופית הנאבקת לשרוד תחת הפיאודליזם האתיופי ארוך השנים.
הסרט זכה בפרסים רבים, ביניהם בפסטיבלי הקולנוע המוערכים של רוטרדם, סלוניקי וונציה.
סנקופה (Sankofa) הוא סרט דרמה מ-1993 שעוסק בסחר העבדים האטלנטי.
הסרט, שצולם בחלקו בצינוק במערב אפריקה, וחלקו באיי הודו המערבית (ג'מייקה) על מטע קני סוכר, נפתח עם הדמות המרכזית, מונה - דוגמנית אפרו-אמריקנית - שנשלטת בידי רוחות אבותיה בטירת העבדים קייפ-קוסט בגאנה.
סנקופה פוקד על מונה בהתמדה לחזור אל העבר שלה, והוא עושה זאת בצורה מאוד לוחמנית היות שזה נוגע לשמירת האדמה הקדושה של אבות אבותיו, תוך כדי שהוא מנסה להרחיק את התיירים האירופאים מתוך טירת העבדים.
המחזות אשר עומדים לנגד עיניה מתעתעים כל כך עד כדי כך שהיא מתחילה לראות שהיא למעשה מוקפת בעבדים אשר כבולים בשלשלאות.
הסרט (Ashes and Embers (1982 עוסק בתלאות של חיי השחורים בארצות הברית ומגולל את סיפורו של אדם שחור שלחם במלחמת ווייטנאם.
גרימה מתאר בראיון שנערך עמו כי "הסרט נוצר עקב שיתוף פעולה עם עמותת ARRAY, ליוצרי קולנוע אפרו-אמריקאים".
כמו כן, גרימה טוען בהקשר למסרים שהוא מבקש להעביר בסרט זה כי "הוליווד יצרה תרבות אנגלו-סקסית השוכנות במיינסטרים הקולנועי.
הייל אספסיו וודרוף ( באנגלית: Hale Aspacio Woodruff; 1900 – 1980) היה אמן אפרו-אמריקאי, שנודע בזכות ציורי הקיר, ציוריו והדפסיו.
וודרוף נולד בקהיר, אילינוי ב־26 באוגוסט 1900. הוא גדל עם משפחתו בנאשוויל, טנסי, שם למד בבתי הספר המופרדים המקומיים.
הוא למד בבית הספר לאמנות ועיצוב של הרון באינדיאנפוליס, במכון לאמנות בשיקגו ובמוזיאון לאמנות בהרווארד.
וודרוף זכה בפרס מטעם קרן הרמון בשנת 1926, שאפשרה לו לבלות ארבע שנים מכריעות בלימודים בפריז בין השנים 31–1927. הוא למד גם במוזיאונים בעיר, תוך כדי היכרות עם ציירים אחרים, כולל הנרי אוסאווה טאנר, אמן אפרו-אמריקאי.
וודרוף פגש דמויות מרכזיות מהאוונגרד הצרפתי והחל באיסוף אמנות אפריקאית, שהיוותה מקור השראה למודרניסטים רבים אחרים, כולל פבלו פיקאסו.
הוא שב לארצות הברית בשנת 1931 והתחתן באותה שנה עם תרזה עדה בייקר.
נולד להם בן אחד, רוי.
וודרוף חזר באי רצון לארצות הברית בגלל בעיות כלכליות עקב השפל הגדול.
הוא עבד כמורה לאומנות כדי לפרנס את עצמו.
מאוחר יותר הפך למנהל האמנות באוניברסיטת אטלנטה, מכללת השחורים ההיסטורית, וכן לימד שיעורים לסטודנטיות במכללה שלמדו בה נשים שחורות.
בשנת 1936 נסע וודרוף למקסיקו ללמוד כחניך אצל דייגו ריברה על ציורי הקיר ולמד את טכניקת הפרסקו שלו והתעניין בציור דמויות.
הוא שב לאטלנטה והמשיך ללמד.
הוא החל לנסוע למכללה באלבמה כדי ללמד ולעבוד בהכנת סדרת ציורי קיר.
לאחר שובו לארצות הברית בשנת 1936, וודרוף יישם את הבנתו בפוסט-אימפרסיוניזם וקוביזם בציור ורתמם לטובת מחאה חברתית.
וודרוף קיבל השראה מהגזענות והעוני בדרום שהתעצמו בזמן השפל הגדול.
במהלך שנות החמישים היו לוודרוף שלוש תערוכות יחיד בגלריה ברטה שפר.
עבודתו הידועה ביותר של וודרוף היא שלושה ציורי קיר "אמיסטד מוטיני" (1938).
את הציורים האלה השלים לספרייה במכללת טלדלגה לשחורים.
ציורי הקיר האלה תיארו את המרד, סצנת המשפט והחזרה לאפריקה.
האירועים קשורים למרד העבדים בשנת 1839 בספינת האמיסטד הספרדית.
המרד קרה לאחר שארצות הברית ובריטניה אסרו על סחר העבדים האטלנטי, אך ספרד המשיכה לסחור בעבדים מאפריקה.
ציורי הקיר מתארים את האירועים בספינה, את המשפט בית המשפט העליון בארצות הברית, והחזרתם של אנשי הספינה לאפריקה.
בספרייה ישנה סדרה נוספת של שלושה ציורי קיר של וודרוף הבוחנים אירועים הקשורים לתפקיד המכללה השחורה בהיסטוריה האפרו-אמריקאית, כולל עבדים משוחררים לאחר מלחמת האזרחים האמריקאית והקמת מבני הקמפוס.
שני ציורי הקיר נוספים של וודרוף ששרדו הם "הכושי בהיסטוריה של קליפורניה" (1949), שהוזמן על ידי חברת ביטוח החיים ההדדית של גולדן סטייט בלוס אנג'לס.
עבודה זו הייתה בשיתוף פעולה עם צ'ארלס אלסטון.
וודרוף השלים גם שישה פאנלים בסביבות שנת 1951 בגלריית אוניברסיטת קלארק אטלנטה.
בשנת 1942, בזמן מלחמת העולם השנייה, יזם וודרוף את פעילות האמנות באוניברסיטת אטלנטה - תערוכה ותחרות שנערכו עד 1970. נערכו 29 תערוכות לאומיות שנתנו מקום חשוב להתפתחות אמנים שחורים.
בשנת 1946 הצטרף וודרוף לסגל אוניברסיטת ניו יורק במנהטן.
הוא לימד שם יותר מעשרים שנה לפני שפרש בשנת 1968.
וודרוף נפטר בעיר ניו יורק ב־6 בספטמבר 1980.
בשנת 2012 המוזיאון לאמנות באטלנטה, ג'ורג'יה, ארגן תערוכה של ציורי קיר של וודרוף שנוצרו עבור מכללת טלדלגה.
התערוכה כללה שישה מציורי הקיר המשוחזרים נדדה בארצות הברית כולל במוזיאון האפרו- אמריקני (דאלאס), מוזיאון ברמינגהם לאמנות, מרכז התרבות בשיקגו, המוזיאון הלאומי להיסטוריה ותרבות אפרו-אמריקאית, מוזיאון נלסון-אטקינס לאמנות, והמוזיאון לאמנות בניו אורלינס.
היילו טכנולוגיות בע"מ היא חברת הזנק ישראלית העוסקת בפיתוח שבבים ליישומי בינה מלאכותית.
החברה נוסדה בפברואר 2017 על ידי אור דנון (מנכ"ל), הדר צייטלין (מנהלת פיתוח עסקי ראשית), אבי באום (CTO) ורמי פייג.
יו"ר החברה, עד לפטירתו, היה זהר זיסאפל.
במאי 2024 החליפה אותו בתפקיד רקפת רוסק עמינח.
החברה היא חברת פאבלס העוסקת בפיתוח שבבים ליישומי בינה מלאכותית במכשירי קצה, כגון מצלמות חכמות, כלי רכב, רחפנים ורובוטים.
השבב הראשון של החברה שעבר לייצור סדרתי קרוי Hailo-8. בהמשך פותח דגם Hailo-8L - גרסה לרמת כניסה, ו-Hailo-8 Century - כרטיס מודולרי לרמות ביצועים גבוהות.
במרץ 2023 השיקה החברה את Hailo-15, מעבד ליישומי עיבוד תמונה.
באפריל 2024 השיקה החברה את המעבד Hailo-10.
מטה החברה שוכן בתל אביב, ולה משרדים גם בטוקיו, בטייפה, במינכן ובקליפורניה.
ביוני 2018 גייסה החברה 12.5 מיליון דולר, ובינואר 2019 הרחיבה סבב גיוס זה בעוד 8.5 מיליון דולר.
במרץ 2020 גייסה החברה 60 מיליון דולר.
ביוני 2021 החלה החברה סבב גיוס, שהושלם באוקטובר 2021 ובו גייסה החברה 136 מיליון דולר, ובכך הפכה לחד-קרן.
באפריל 2024 השלימה החברה גיוס של 120 מיליון דולר, אף הוא לפי שווי של 1.1 מיליארד דולר.
הייטק היי הוא ארגון לפיתוח בתי ספר שבסיסו בסן דייגו, קליפורניה, הכולל רשת של בתי ספר אשר שמות דגש על למידה מבוססת פרויקטים.
הארגון כולל תוכניות להסמכת מורים ובית ספר לתארים מתקדמים לחינוך.
לרשת יש בתי ספר יסודיים, חטיבות ביניים ותיכונים בארצות הברית.
בשנת 2012, הוקמה חטיבת ביניים מן הרשת בישראל בעיר חולון תחת השם "קמפוס פרס ברוח הייטק היי" שעם השנים המשיך לתיכון וכך הפך לבית ספר שש שנתי (במיקומים שונים).
בשנת 1996, התאספו ארבעים חברים בתעשיית ההיי-טק האזרחית וההייטק של סן דייגו בכדי לדון כיצד להעסיק ולהכין צעירים נוספים לתעשיית ההייטק.
חברים אלה, שנקראו "San Diego Economic Development Corporation and Business Roundtable", נפגשו בקביעות במשך שנתיים כדי לדון כיצד לעסוק ולהכין סטודנטים מקומיים לקריירות הייטק.
אחד החברים הללו כלל את גארי אי.
ג'ייקובס, לשעבר מנהל תוכניות החינוך בקוואלקום.
"תיכון ההייטק היי" המקורי ידוע כיום בשם "ההיי-טק התיכון גארי וג'רי-אן ג'ייקובס."
בשנת 2000, מחוז בית הספר המאוחד של סן דייגו אישר את בית הספר הראשון והבנייה החלה במרכז הכשרה לשעבר של הצי האמריקני במחוז פוינט לומה, הידוע כיום כתחנת ליברטי, ליד נמל התעופה של סן דייגו.
אחד מבתי הספר באזור נקרא היי טק היי וילג'.
אשר קיבל מענק מקרן ביל ומלינדה גייטס, בספטמבר של אותה שנה, הייטק היי נפתח עם 200 תלמידים בכיתות ט' ו-י'.
בשנת 2003 סיימה כיתת הבוגרים הראשונה את מחזורה עם 50 תלמידים.
בשנת 2006 אושרה אמנת ההטבות המדינתית.
בשנת 2009 הורחב בית הספר במדינה למבנה K-12.
בשנת 2010 כ-3,500 תלמידים למדו בבתי הספר התיכוניים, בחטיבות ביניים ובבתי הספר היסודיים של הרשת.
באתר HTH נכתב כי בשנת 2010 התקבלו למכללות 100% מבוגרי התיכון, מתוכם 80% למוסדות אשר לימודיהם נמשכו כ-4 שנים.
נכון לשנת 2008, 99% אחוז מהבוגרים של בית הספר נכנסו למכללות.
נכון לשנת 2015, 98% מהסטודנטים למדו במכללות לאחר סיום הלימודים, כאשר כ-75% למדו במוסדות אשר לימודיהם נמשכו כ-4 שנים.
על פי נתונים סטטיסטיים מאותה שנה, סטודנטים של HTH השיגו ציונים גבוהים יותר מאחרים בקבוצות הדמוגרפיות שלהם במקומות אחרים במדינה.
ההייטק התיכון גארי וג'רי-אן ג'ייקובס
חטיבה קמפוס פרס ברוח הייטק היי חולון
תיכון קמפוס פרס ברוח הייטק היי חולון
ההיי-טק התיכון גארי וג'רי-אן ג'ייקובס
ההיי-טק התיכון גארי וג'רי-אן ג'ייקובס (או באנגלית: Gary and Jerri-Ann Jacobs High Tech High Charter School) הוא בית הספר הראשון שהוקם במסגרת הרשת, תלמידי בית הספר השתתפו בתחרות FIRST Robotics Competition.
High Tech High International (או בראשי תיבות: HTHI) הוא בית ספר מן הרשת אשר ממוקם בסן דייגו, קליפורניה.
בית הספר מכיל 391 סטונדטים ו-22 מורים.
הוא בית הספר השני שהוקם במסגרת הרשת.
קמפוס פרס ברוח הייטק היי
בשנת 2011, הוחלט על ידי מנכ"לית משרד החינוך בשיתוף עם עיריית חולון והמכון לחינוך דמוקרטי להקים בחולון בית ספר חדש והראשון מסוגו בארץ מטעם הרשת.
קמפוס פרס ברוח הייטק היי נמצא בחולון וכולל חטיבה ותיכון, שמתנהלים כבית ספר אחד אך נמצאים במיקומים שונים.
בית הספר פועל לקידום ערכים הומניסטים בקרב התלמידים.
בדומה לבתי הספר האחרים ברשת, הלמידה מבוססת פרויקטים.
שרה היילי אורנטיה (נולדה ב-21 בפברואר 1994) היא שחקנית, זמרת וכותבת שירים אמריקאית.
היא ידועה בעיקר בזכות גילומה של אריקה גולדברג בסדרה הקומית הגולדברגים של ערוץ ABC.
היא הייתה חברה בלקודה ריין, להקת בנות בסגנון פופ קאנטרי שהרכיבה פאולה עבדול במהלך העונה הראשונה של אקס פקטור אמריקה.
היא הוציאה את סינגל הבכורה שלה "Love Sick" ב-2015. EP הבכורה שלה, "The Way Out", שוחרר במאי 2019.
אורנטיה נולדה בארלינגטון, טקסס, ב-21 בפברואר 1994, וגדלה בגרנד פריירי והיילנד וילג' הסמוכים.
משפחתה באה ממוצא אנגלי, צרפתי, אירי ומקסיקני.
היא למדה בבית ספר ציבורי מבית הספר היסודי ועד לחטיבת הביניים בעיר הולדתה היילנד וילג'.
לאחר מכן היא למדה בבית הספר התיכון מרקוס, לאחר כמה שנים, החליטה ללמוד בחינוך ביתי כדי להמשיך בהכשרת המוזיקה והמשחק שלה.
בתיכון, היא הצטרפה לתוכנית לתיאטרון מוזיקלי, משם החליטה שהיא רוצה ללמוד משחק.
אורנטיה החלה לשיר בגיל תשע והחלה להתאמן מקצועית בגיל 12. היא כתבה את השיר הראשון שלה בגיל 13. בגיל 15, היא הקליטה את ה-EP הראשון שלה לשירי כיסוי והחלה לכתוב עם כותב השירים ג'יימי יוסטון, שבאותו זמן היה ידוע בעיקר בזכות כתיבת להיטים לשלושת הסרטים של דיסני היי סקול מיוזיקל.
אורנטיה הקליטה את שירה "Magic of a Friend" של יוסטון שהיה בפסקול טינקרבל והאוצר האבוד של חברת וולט דיסני ב-2009. מאוחר יותר באותה שנה, אורנטיה עשתה קולות רקע עבור דמי לובאטו בפסקול "קאמפ רוק 2: הג'אם האחרון" של דיסני וקולות רקע עבור מיילי סיירוס בפסקול "Hannah Montana Forever" של דיסני.
תפקיד המשחק הראשון שלה היה בגיל 17, בפרסומת לספרינט ב-2011. היא לוהקה לסרט העצמאי "Cooper and the Castle Hills Gang", שהוקרן בבכורה בפסטיבל הסרטים הבינלאומי של דאלאס .
בקיץ 2011, אורנטיה עברה אודישן לעונה הראשונה של אקס פקטור.
אורנטיה נבחרה מתוך הגשת סרטון יוטיוב וקיבלה ארבע הצבעות "כן" מהשופטים במהלך שלב האודישן החי בסיאטל.
למרות שבמקור היא עברה אודישן כאמנית סולו, במהלך "שבוע הוליווד", היא ושלוש זמרות נוספות הוכנסו לקבוצה לשאר האודישנים בתור להקת לקודה ריין.
הם הודחו במהלך השבוע החמישי בהופעות החיות.
מאז 2013, אורנטיה גילמה את אריקה גולדברג בסדרה הקומית של ABC, "הגולדברגים".
לאחר ליהוקה של אורנטיה, הבין שאורנטיה יכולה גם לשיר, יוצר הסדרה אדם פ.
גולדברג כתב כמה פרקים שבהם אריקה שרה.
כוכבת שותפה בסדרה, אמנדה מישלקה היא גם אמנית הקלטות, והשתיים שרות יחד בשלוש מהרצועות של The Goldbergs MixTape, שיצא ב-2017.
לאורנטיה היה תפקיד ראשי בסרט הדרמה "אלוהים לא מת 2", שיצא לאקרנים ב-1 באפריל 2016.
לקליפ המוזיקה שלו היו למעלה מ-400,000 צפיות ביוטיוב.
בשנת 2019, היא פרסמה את מיני-אלבום הבכורה שלה "The Way Out".
השיר תואר כ"מבט אינטימי ואישי מאוד על חייה שלה".
בשנת 2022, אורנטיה התמודדה בעונה השביעית של "הזמר במסכה" כ"מנחת הקרקס" מצוות הטובים.
היא התייחסה לכך שהכירה את ניקול שרזינגר מ"אקס פקטור" עוד כשנכללה לחברה בלקודה ריין.
אורנטיה סיימה במקום השני בגמר.
אורנטיה כתבה את השיר "Who I Am" עבור האגודה הלאומית להפרעות אכילה ואת השיר "Power of a Girl" עבור צופי ארצות הברית.
היא גם תומכת בארגוני הצדקה לסרטן Lungevity, סוזן ג'י קומן ו- לעמוד מול סרטן.
מאז 2007, היא משמשת כשגרירה של פרויקט המוזיקה של טקסס, שמעלה מודעות ומימון לחינוך מוזיקלי בבתי ספר ציבוריים.
שנהסרטתפקידהערות2011קופר וחבורת קאסל הילספני2016אלוהים לא מת 2ברוק ת'ולי2021כריסמס מבוטלאמה לוקהארט
שנהסדרהתפקידהערות2011The X Factor מתחרהעונה 1: מקום תשיעי2013–הווההגולדברגיםאריקה גולדברגתפקיד ראשי2016שותפים לדירההייליסדרת רשת; 7 פרקים2019עושה בבית ספראריקה גולדברגפרק: "מפגש התיכון של אריקה ולייני"2020Are You Still?פרק: "Are You Still?"2022הזמר במסכהמתחרהעונה 7; מקום שני
הייטקזון הוא מועדון צרכנות לעובדי היי-טק בישראל בבעלות חברת היי ביז (High Biz).
המועדון הוא אחד ממועדוני הצרכנות הגדולים בישראל, ומונה מעל 370 אלף חברים, המועסקים במעל ל-2,500 חברות טכנולוגיה.
היי ביז נוסדה על ידי דגן רונן ונועם בוסידן, לאחר כעשור בו עבדו בחברות הייטק, וביקשו למנף את כוח הקניה של תעשיית ההייטק לגיוס הטבות לעובדי המגזר.
לאורך השנים פעילות המועדון והטבת התנאים אותם הציע לחבריו הובילו לשינויים בתנאי השוק.
בשנת 2022 שוויה של הייטקזון הוערך בכ־400 מיליון ש"ח, והוצהר כי היקף הפעילות השנתי שלה הוא 600 מיליון ש"ח.
הייטקזון נוסדה בשנת 2009, על ידי דגן רונן ונועם בוסידן, חברי ילדות מערד שעבדו כ-10 שנים בתפקידי פיתוח בחברות הייטק.
רונן ובוסידן הקימו מועדון הטבות ייעודי לאנשי התעשייה הטכנולוגית במסגרתו נגבו דמי הצטרפות מחברות הייטק המעסיקות, בתמורה לחברות במועדון של עובדי הייטק.
בשנת 2011 גויסה השקעה מקרן JAL Vantures וחברת האם הייטקזון החלה בתהליך צמיחה מתמשך לאורך מעל לעשור, של עלייה במספר הספקים והלקוחות, הרחבת הפעילות ופריסה לתחומים נוספים.
נכון לשנת 2023 מעל ל-90 אחוז מחברות הטכנולוגיה הגדולות והבינוניות בישראל נמנות עם לקוחות המועדון.
בשנים הראשונות לפעילותה הייטקזון התמקדה במועדון הצרכנות שהוקם במטרה למנף את כוח הקניה של עובדי ההייטק.
לאחר כ-6 שנים של צמיחה, החברה עברה לרווחיות.
המועדון הקים אתר ששימש כאתר מסחר אלקטרוני, בו מגוון הטבות והנחות שפורסמו לחברי המועדון בלבד.
כשמלאו שנתיים להקמת הייטקזון הוצע לחברי המועדון כרטיס אשראי עם הנחות והטבות לעובדי הייטק.
נכון ל-2023 מעל למחצית מחברי הייטקזון הם בעלי כרטיס האשראי של המועדון.
בשנת 2011 הייטקזון נכנסה לתחום המתנות לעובדים עם יוזמה חדשנית לאותה תקופה.
היה נהוג בשוק שהחברות המעסיקות העניקו לעובדים שוברי קנייה למוצרים בהם בחרו החברות כשי לחגים.
האלטרניטיבה שהציעה הייטקזון היא אתר ייעודי רב אפשרויות בו יכלו העובדים לבחור בעצמם מתנות לפי העדפותיהם במגוון תחומים בשילוב מגוון שוברים למתנות.
תחום המתנות (ה"גיפטינג") היה פתוח לא רק לחברות הייטק, אלא גם לחברות מסקטורים אחרים.
בשנת 2014, טרם הגדרת קרנות ברירת מחדל בפנסיה, הייטקזון הציעה דמי ניהול מופחתים משמעותית על קרנות הפנסיה והביטוח לחברי המועדון.
בעקבות כניסת הייטקזון לתחום, עמלות הפנסיה שהיו נהוגות בשוק ירדו בכ-50 אחוז.
במקביל הייטקזון חתמה על הסכם בלעדי עם "הייטק סוכנות לביטוח" להספקת פתרונות ושירותים פנסיוניים ופיננסים לחברי המועדון שהקנה להם הטבות משמעותיות בתנאי הביטוחים.
בשנת 2015 הייטקזון הצטרפה להקמת "מאמא גורו" מועדון צרכנות לאמהות המבוסס על המלצות הדדיות.
המועדון צבר לקוחות והיו בו מעל ל-250 אלף חברות.
בשנת 2020, לאחר שמאמא גורו רשמה מחזור מכירות שנתי של 20 מיליון ש"ח, האתר נרכש על ידי "וואלה שופס" בעבור כ-10 מיליון ש"ח.
באותה השנה הקימה החברה מרכז לוגיסטי לפריטים המוצעים לחברי המועדון, אותם רוכשת ישירות מהיבואנים או מייבאת בעצמה מחו"ל.
בינואר 2023 פורסם כי שטחו של המרכז הלוגיסטי הוא 8,000 מ"ר.
בשנת 2020 הושק "פועלים הייטקזון" בשיתוף בנק הפועלים.
בשנת 2021 הושקה אפליקציית ההטבות של בנק הפועלים "פועלים וונדר" (Poalim Wonder) המופעלת על ידי הייטקזון.
ביולי 2021 הייטקזון הקימה את "הייטקזון מוטורס" - חברה למכירה ושיווק של כלי רכב חדשים בשיתוף עם אוטומקס.
באוגוסט 2021 הייטקזון הובילה סבב השקעה של 2 מיליון דולר בחברת אילופס (Eloops) והייתה למפיצה והמפעילה הבלעדית של פלטפורמת ה-HR בישראל.
במרץ 2022 פורסם כי מנורה מבטחים השקיעה 70–80 מיליון ש"ח בחברת הייטקזון על פי שווי 400 מיליון ש"ח בעבור עד 20 אחוז ממניות החברה.
דווח כי סכום ההשקעה שיוזרם לחברת הייטקזון מיועד לפיתוחים בתחום חוויית העובד ולהשקעה בסטארט־אפים שעוסקים בכך.
באפריל 2022 הייטקזון השיקה את הארנק הדיגיטלי הארגוני הראשון בישראל, ארנק ZONE.
פיתוח הארנק היה בשיתוף פעולה עם כאל ויצא לשוק לאחר פיילוט של כשנה.
עם השקת הכרטיס נכנסה הייטקזון לענף ההסעדה הארגונית.
הייטקזון הציעה עמלות מופחתות וחידושים נוספים בתחום ההסעדה הארגונית.
חברת הייטקזון השקיעה מעל 15 מיליון ש"ח על הקמת הפלטפורמה והמערך הכולל.
בספטמבר 2023 קבוצת הייטקזון רכשה את אתר המסחר וואלה!
שופס המוערך בשווי 20 מיליון ש"ח מקבוצת לבנת.
במסגרת העסקה כ-50 מעובדי החברה, 2 חנויות פיזיות והמערך העסקי של המכירות לארגונים יועברו להייטקזון.
פורסם כי העסקה היא חלק מתהליך אסטרטגי של התרחבות הייטקזון ושילוב החנויות הפיזיות בפעילות האונליין והגדלת מערך המכירות במאות חברות וארגונים.
בינואר 2024 הקימה קבוצת הייטקזון מיזם בתחום שוברי המתנות הדיגיטליים בשם Go gift.
דווח כי הקמת המיזם היה בשיתוף מייסדי Buyme, שי דרין, מיכה ברכוז וטל צורי, וכי היווה איום ותחרות על חברות העוסקות בתחום רווחת העובד ושוברי מתנה דיגיטליים כדרים קארד של קבוצת פוקס, נופשונית, רעיונית, קשרים פלוס ו-Buyme.
באוגוסט 2025 נפתחה לראשונה חנות הייטקזון OUTLET בקניון כפר סבא הירוקה, ובנובמבר 2025 נפתחה חנות נוספת בהרצליה פיתוח, שנוספה על שני הסניפים הקיימים בטיילת אילת ובאילת רויאל גארדן.
חברת הייטקזון כוללת שני מוקדי פעילות עיקריים:
פעילות B2B – פתרונות רווחה מול ארגונים וחברות רבות בישראל, ובניהן אינטל, רפאל, אלביט, מיקרוסופט, צ'ק פוינט, אמזון, אפל ואחרים.
החברה מציעה ללקוחות פתרונות ארגוניים בתחומי הרווחה, מיתוג מעסיק וחוויית העובדים במטרה לחזק את הקשר בין העובדים והארגון:
מערכת גיפטינג – מענה למתנות חג ואירועים בחיי העובדים
ניהול מועדוני עובדים פנימיים ותוכניות נאמנות עבור ארגונים
ארנק ארגוני זון – כרטיס דיגיטלי היברידי המאפשר לארגון לנהל את מדיניות תקצוב הרווחה לעובדים באופן גמיש
אפליקציית Eloops – פלטפורמת HR לייצור תקשורת רב ערוצית בין הארגון לעובד
פעילות B2C – מועדון הצרכנים הייטקזון
תרבות, נופש ותיירות – אטרקציות, חופשות, קולונריה והופעות, אופנה, נדלן, רכב, בתי מלון, טיסות, מועדון הייטקזון מציע הנחות הגבוהות בשוק, ולחברת הייטקזון תקציב ייעודי שנתי לסבסוד הנחות משמעותיות בתחומים מסוימים להגברת שביעות רצון הלקוח
פיננסים: הטבות בבנקים (פועלים הייטקזון), ייעוץ לפנסיה והשתלמות, הטבות בתיקי השקעות, ייעוץ למשכנתאות והלוואות, הטבות חו"ל כרטיס אשראי, חסכון בביטוחים, ליווי משפטי לרכישת נדל"ן ועוד
מוצרי חשמל ואלקטרוניקה מהמותגים המובילים, ריהוט לבית ולגן, כלי עבודה, מטבח וטקסטיל, מותגי אופנה, מוצרי קמפניג, מוצרי ספורט, מועדוני ספורט ועוד.
כרטיס האשראי ZONE – כרטיס אשראי ארגוני דיגיטלי הראשון בישראל.
פלטפורמת זון מאפשרת ניהול חכם של הטבות הרווחה – הארגון מנהל את ההטבות שהוא מקצה לעובדים במגוון קטגוריות.
Eloops – סטארט אפ שפיתח פלטפורמה למעורבות עובדים שמטרתה לחזק את האינטראקציה בין העובדים באמצעות משחק עם משימות HR שעליהן מקבלים העובדים תגמול.
הפלטפורמה יוצרת רשת חברתית פנימית של הארגון.
בין לקוחותיה של אילופס חברות מובילות במשק (חברת החשמל, בנק לאומי ועוד).
היי ביז היא המפיצה והמפעילה הבלעדית של הפלטפורמה.
הייטקזון מוטורס – חברה בבעלות משותפת של היי ביז עם אוטומקס.
היי ביז מספקת ל"הייטקזון מוטורס" את השירותים שלהלן: שיווק כלי הרכב הנמכרים על – ידי החברה המשותפת לחברי המועדונים של היי ביז ו/או לקהל הרחב, ביצוע אינטגרציה טכנולוגיות למערכות המידע וה-CRM הרלוונטיות, תפעול וניהול שוטף של אתר החברה ועוד.
"הייטק" הוא אלבומו הרביעי של המוזיקאי יוני בלוך שיצא לאור ב-2025.
חברי הלהקה המלווה את בלוך באלבום זה הם: אדם בן אמיתי, אריאל ערמוני, ארז פרנק, דניאל בלוך, טל זובלסקי, טל כהן, רוני בר הדס, תומר להב ועוד.
מספר שירים פורסמו טרם הוצאת האלבום, ביניהם הסינגלים "לא קל לא פשוט" (2010), "תסלחי לי" (2021) ו-"כל כך הרבה שירים" (2023).
האלבום הושק תחילה בשנת 2023 בפורמטים של דיסק ושל קסטה, וב-5 במאי 2025 הגיע גם לפלטפורמות הסטרימינג.
השיר הראשון (שעל שמו נקרא האלבום) זמין בפלטפורמות הדיגיטליות, גם בצורת וידאו קליפ.
הייל אייזק אפלמן הוא שחקן אמריקאי.
אפלמן גדל במנהטן, ניו יורק.
הוא בילה ארבעה קייצים במחנה הקיץ לאמנויות הבמה "French Woods" ולמד בבית הספר התיכון פיורלו ה.
לאחר שלמד באוניברסיטת קרנגי מלון במשך "שנה וחודש או חודשיים", הוא נשר כדי לשחק בסרט .
שנה לאחר מכן שיחק בסרט, שיניים.
בשנת 2011 שיחק בסרט "הטוראי רומיאו".
שנה לאחר מכן שיחק בתפקיד חוזר בסדרת הטלוויזיה סמאש.
בשנת 2022 שיחק בתפקיד חוזר בסדרת הטלוויזיה אימה אמריקאית: ניו יורק.
בתיאטרון שיחק אפלמן במחזות גן העדן האבוד של המחזאי קליפורד אודטס בתיאטרון הרפרטוארי האמריקאי.
בשנת 2011, הוא גילם את בוב במחזה "Moonchildren" בפסטיבל התיאטרון בברקשייר.
אפלמן אמר שהוא "בהחלט לא סטרייט" ותיאר את עצמו כקוויר.
שנה כותרתתפקיד הערות 2006אוהיו היפהפייה אליוט 2007 שיניים טובי 2008 פדרו ג'אד 2011 טוראי רומיאו ג'וש נף 2015סחלב לבן יפה תואר
שנה כותרתתפקיד הערות 2012סמאשזאק 2 פרקים 2015–2020 הקוסמים אליוט ווא תפקיד ראשי 2021 למען האמת לאכלן 4 פרקים 2022 אימה אמריקאית: ניו יורק דניאל קנוביץ' 5 פרקים
בסלנג של תכנות מחשבים, הייזנבאג הוא באג שנדמה כאילו הוא נעלם או משנה את התנהגותו כאשר מנסים לחקור אותו.
המונח הוא משחק מילים על שמו של ורנר הייזנברג, הפיזיקאי שטען לראשונה את אפקט הצופה של מכניקת הקוונטים, הקובעת כי פעולת ההתבוננות במערכת משנה בהכרח את מצבה.
הייזנבאגים מתרחשים מכיוון שלניסיונות נפוצים לנפות שגיאות בתוכנית, כגון הכנסת הצהרות פלט או הרצתה עם מנפה שגיאות, בדרך כלל יש תופעת לוואי של שינוי התנהגות התוכנית בדרכים לא בולטות, כגון שינוי כתובות הזיכרון של משתנים וזמן ההרצה.
דוגמה נפוצה להייזנבאג היא באג המופיע כאשר התכנית עוברת את תהליך ההידור עם מהדר המבצע אופטימיזציה, אך לא מופיע כאשר אותה התכנית עוברת הידור ללא אופטימיזציה (מה שלעיתים מתבצע במהלך הרצתה עם מנפה באגים).
באופן דומה, הייזנבאגים עשויים להיגרם על ידי תופעות לוואי בביטויי בדיקה המשמשים בטענות נכונות בשפות כגון C ו-++C, שבהן ביטוי הבדיקה אינו מוערך כאשר טענות נכונות כבויות בקוד הייצור (Production) באמצעות המאקרו NDEBUG.
סיבות נפוצות אחרות להייזנבאגים הן שימוש בערך של משתנה לא מאותחל (שעשוי לשנות את הכתובת או הערך ההתחלתי שלו במהלך ניפוי באגים), או בעקבות מצביע לא תקין (שעשוי להצביע על מקום שונה בזיכרון במהלך ניפוי באגים).
מנפי באגים בדרך כלל מאפשרים שימוש בנקודות עצירה או מספקים ממשקים אחרים שגורמים לקוד נוסף לרוץ, וכתוצאה מכך עלולים לשנות את מצב התוכנית.
זמן הוא גורם נוסף להייזנבאגים, במיוחד ביישומים מרובי תהליכונים.
הרצת תוכנית דרך מנפה באגים יכולה לשנות את זמני ההרצה של התוכנית בהשוואה להרצה רגילה.
באגים רגישים לזמן, כגון תנאי מרוץ, עשויים שלא להתרחש כאשר התוכנית מואטת על ידי מעבר בין שורה לשורה באופן ידני במנפה הבאגים.
ניתן לראות בהייזנבאגים כמופעים של אפקט הצופה בתחום המחשבים.
מתכנתים מתוסכלים עשויים להאשים בהומור את ההייזנבאג על מופע הירח, או (אם זה התרחש פעם אחת בלבד) עשויים להסביר זאת כשגיאה עקב חלקיקי אלפא או קרניים קוסמיות המשפיעות על החומרה.
בוהרבאג, לעומת זאת, הוא "באג טוב ומוצק".
כמו מודל האטום של בוהר, הוא אינו משנה את התנהגותו ומתגלה יחסית בקלות.
מנדלבאג (על שם הפרקטל של קבוצת מנדלברוט) הוא באג שהדברים שמייצרים אותו הם כל כך מורכבים שהם גורמים להתנהגות שלו להיראות כאוטית ואפילו לא דטרמיניסטית.
מונח זה מתייחס גם לבאג שמציג התנהגות פרקטלית על ידי חשיפת באגים נוספים.
ככל שהמתכנת נכנס עמוק יותר לתוך הקוד כדי לתקן אותו, כך הוא מוצא יותר באגים.
שרדינבאג (על שם ארווין שרדינגר וניסוי המחשבה שלו) הוא באג שמופיע בתוכנה רק לאחר שהמתכנת שם לב שהקוד לא היה אמור לעבוד מלכתחילה.
הינדנבאג (על שם אסון הינדנבורג) הוא באג בעל השפעה קטסטרופלית.
הייטור מריניו דוס סנטוס (בפורטוגזית: Heitor Marinho dos Santos; נולד ב-27 באפריל 2000 באראסטובה שבברזיל), הידוע בקצרה כהייטור, הוא כדורגלן ברזילאי המשחק בעמדת הבלם בקבוצת מכבי תל אביב מליגת העל הישראלית.
הייטור גדל במחלקות הנוער של PSTC וגרמיו.
בשנת 2020 החל לשחק במדי הקבוצה הבוגרת של גרמיו במסגרת הליגות האזוריות.
בחודש ינואר 2023 חתם בלבדיה טאלין מליגת העל האסטונית, במדיה ערך 40 הופעות ליגה והבקיע ארבעה שערים.
ב-24 באוגוסט 2024 חתם בגיור מליגת העל ההונגרית, במדיה ערך 26 הופעות ליגה.
ב-15 ביולי 2025 חתם על חוזה לשלוש שנים במכבי תל אביב מליגת העל הישראלית.
"היילי" הוא סינגל של הזמרת והדוגמנית הישראלית אנה זק, שיצא לאור ב-16 בנובמבר 2025. את השיר כתבו והלחינו זק, ליעד מאיר, חן אהרוני ויובל "דודא" ניאזוב, שגם הפיק אותו מוזיקלית.
לשיר נלווה קליפ שצולם ופורסם עם יציאתו.
לפני יציאת השיר, התמודדה זק עם ביקורת ציבורית על דרכה המוזיקלית ועל כך שהיא נתפסת כדוגמנית שעשתה הסבה לעולם המוזיקה.
לדבריה, "היילי" נולד מתוך רצון לבטא צד אישי ואותנטי יותר בעשייתה המוזיקלית.
בראיונותיה ציינה כי מדובר בסגנון מוזיקלי שונה ממה שעשתה בעבר, וכי שאפה להתנסות בו זמן רב.
השיר הופק על ידי המוזיקאי יובל "דודא" ניאזוב, אשר עיבד גם את ההפקה המוזיקלית.
זהו שיתוף הפעולה הראשון של זק עם ניאזוב, והיא תיארה את העבודה עמו כחוויה מקצועית חדשה.
חן אהרוני וליעד מאיר נטלו חלק בכתיבת המילים והלחן, ואהרוני אף הקליט קולות רקע לשיר.
"היילי" הוא שיר פופ בעל השפעות של טארפ והיפ הופ, המשלב בתוכו קטעי ראפ בביצועה של זק.
השיר עוסק בזהות, ביטחון עצמי והתמודדות עם ביקורת ציבורית, ומשלב גם רמיזות לחיי הזמרת האישיים.
במילות השיר זק מתייחסת באופן ישיר לתדמיתה הציבורית: "הם קראו לי דוגמנית כמו היילי, באה לאולפן כמו דה ריל סלים שיידי".
היא מציינת רצון להשתחרר מהתיוגים שהוצמדו לה ולהדגיש את מחויבותה לעשייה המוזיקלית.
בהמשך השיר מופיעה גם התייחסות למערכת יחסים רומנטית, כאשר היא שרה: "יותר מדי סתם סיפרת לי סיפורים, לא אני לא כזאת תמימה".
הוראס גְרִילי הְיָילמאר שאכט (22 בינואר 1877 – 3 ביוני 1970) היה שר הכלכלה בגרמניה בתקופת שלטון המפלגה הנאצית בין השנים 1935–1937. שאכט מעולם לא הצטרף למפלגה הנאצית אך ב-1934 קיבל חברות של כבוד במפלגה.
מעמד זה נשלל ממנו לאחר שהסתכסך עם צמרת המפלגה ב-1943.
שאכט הוא מבין שלושת האישים היחידים שזוכו במשפטי נירנברג.
שאכט נולד בטינגלב, שהיה אז בשלזוויג-הולשטיין, כחלק מהקיסרות הגרמנית (לימים בדנמרק), למשפחה דנית.
הוריו, וילאם לאונרד לודוויג מקסימיליאן שאכט והברונית קונסטנצה יוסטינה סופי פון אגרס, ילידת דנמרק, התגוררו מספר שנים בארצות הברית.
תחילה החליטו לקרוא לו על שם העיתונאי האמריקני הוראס גרילי, אולם הם נכנעו לדרישת סבתו של שאכט, שדרשה שיינתן לו שם דני.
בנעוריו הוא התגורר בארצות הברית.
הוא למד רפואה, פילוסופיה ומדע המדינה, לפני שקיבל דוקטורט בכלכלה בשנת 1899 בגרמניה.
ב-1916 מונה לאחד הדירקטורים ברייכסבנק.
בשנת 1918 היה ממייסדי המפלגה הדמוקרטית הגרמנית.
בנובמבר 1923 מונה לממונה על המטבע בגרמניה.
לאחר שפעולותיו עזרו בהדברת ההיפר-אינפלציה שהייתה בגדר אסון למשק הגרמני, מונה לנשיא הרייכסבנק.
הוא שיתף פעולה עם גורמים במשק העולמי והגרמני בהפעלת "תוכנית יאנג", שהגה הדיפלומט האמריקני אואן יאנג ב-1929 לפריסת תשלום פיצויי המלחמה שהוטלו על גרמניה בחוזה ורסאי.
עם זאת, שאכט התייחס לפיצויים כמחנק כלכלי וראה בתוכנית זו פתרון זמני בלבד.
משהבין שאין ביכולתו להוריד משמעותית את עול הפיצויים, פרש שאכט מתפקידו כנשיא הרייכסבנק ב-1930, הן כמחאה והן מתוך חשש שתדמיתו הפוליטית תינזק.
לאחר פרישתו הושפע מספרו של אדולף היטלר, "מיין קמפף", והחל לשתף פעולה עמו.
אף שמעולם לא הצטרף למפלגה הנאצית, הוא סייע לה בהשגת מימון והפגיש את היטלר עם בעלי ממון ותעשיינים.
בשנת 1933 החתים תעשיינים על עצומה הקוראת לנשיא פאול פון הינדנבורג למנות את היטלר לקנצלר גרמניה.
במרץ 1933 שאכט מונה על ידי היטלר לנשיא הרייכסבנק ובאוגוסט 1934 מינה אותו לשר הכלכלה.
הוא תמך בעבודות ציבוריות יזומות כגון אלו שיזם הנשיא פרנקלין דלאנו רוזוולט ב"ניו דיל" אשר סייעו בהוצאת המשק האמריקני מן המשבר הכלכלי העולמי.
הוא יזם סלילת כבישי אוטובאן חדשים והצליח להוריד את שיעור האבטלה, דבר ששיפר רבות את כלכלת גרמניה הנאצית.
במאי 1935 מונה כממונה בעל סמכויות בתחום כלכלת המלחמה.
הוא קיבל חברות של כבוד במפלגה הנאצית, ואת עיטור "צלב הקרס המוזהב".
בנובמבר 1937 פרש שאכט מפעילות בשל אי הסכמתו עם מטרותיו של היטלר והעמדת המשק על בסיס ההכנה למלחמה.
שאכט סבר כי הדבר יוליך לאינפלציה.
כן הסתכסך עם הרמן גרינג.
הוא מונה שוב לנשיא הרייכסבנק, אך פרש אף מתפקיד זה בשנת 1939, ומונה לשר בלי תיק, עד שפרש סופית מפעילות בינואר 1943.
לאחר כישלון קשר העשרים ביולי בשנת 1944 נאסר שאכט, על אף שכפי הנראה לא היה לו כל קשר עם הקושרים.
הוא נשלח למחנה הריכוז ראוונסבריק, ובהמשך הועבר לפלוסנבירג, אך קיבל טיפול של "אישיות מיוחדת" עד לשחרור המחנה באפריל 1945. מיד לאחר מכן נעצר בידי בעלות הברית והועמד לדין במשפטי נירנברג על חלקו בהכנות למלחמת העולם השנייה.
לכל אורך המשפט הוא טען שהוא חף מפשע, ולא רק שלא הכין את המלחמה, אלא אף פעל למנוע אותה.
לבסוף זוכה מן ההאשמות, בקולות השופטים הבריטי והצרפתי כנגד עמדת השופט האמריקאי והרוסי.
אך מיד לאחר שחרורו נעצר שוב והובא בפני בית דין גרמני לדה-נאציפיקציה.
הפעם נמצא אשם, ונדון לתשע שנות מאסר עם עבודת פרך.
הוא שוחרר בתחילת ספטמבר 1948. לאחר שחרורו הקים בנק בדיסלדורף, ונתן ייעוץ כלכלי לחברות שונות ולמדינות מתפתחות בעולם, בין היתר נתן ייעוץ למשטרו של גמאל עבד אל נאצר במצרים.
ישראלים נחלקו לגבי היחס אל עצותיו של שאכט.
ביוני 1949 פרסם העיתון "מעריב" מאמר פרי עטו של שאכט, בו הציע לישראל להשתמש בשיטה בה הוא עצמו השתמש, על מנת להדביר את ההיפר-אינפלציה בגרמניה.
לעומת זאת, בינואר 1950 פורסמה ביקורת על עצם מכירת ספרו בישראל.
ב-25 בנובמבר 1951 טס שאכט מפקיסטן לדנמרק וביצע נחיתת ביניים בנמל התעופה לוד, בדרכו מוועידה כלכלית באינדונזיה.
שאכט שהה זמן קצר על אדמת ישראל, התראיין לעיתונות, והביע את דעתו כי לאור מצבה הכלכלי של גרמניה, לא חלה עליה החובה לשלם שילומים לנפגעי השואה.
ביקור זה עורר סערה, שכן למרות הזמן הקצר שחלף מאז השואה, העז אחד מראשי המשטר הנאצי להגיע למדינת ישראל, לא נעצר ולא הועמד לדין.
במיוחד, עלו טענות שהיועץ המשפטי של משרד החוץ, שבתאי רוזן, אירח את שאכט בעת שהותו בישראל.
משרד החוץ פרסם הכחשה שטענה שרוזן לא יצר כל מגע עם שאכט.
הֵיימְדַאל (בנורדית עתיקה: Heimdallr) הוא אחד מאלי האייסיר במיתולוגיה הנורדית.
תפקידו העיקרי הוא לזהות כל סכנה המתקרבת לאסגארד ולהזהיר את שאר האלים.
היימדאל היה בנו של אודין ושל תשע אמהות שונות, כולן אחיות, אשר הולידו אותו.
על פי אחת הסברות, מדובר בתשע בנותיו של אל הים אייגיר.
כדי להצליח בתפקידו כשומר אסגארד ניחן היימדאל בחושים מחודדים במיוחד.
ראייתו כה חדה עד כי הצליח לראות למרחק של כמאה ליגות (כ-500 קילומטר) ביום ובלילה ושמיעתו אפשרה לו לשמוע את צמיחת הדשא על האדמה והצמר על גבי כבשים.
בנוסף, לא היה זקוק כלל לשינה (אלים אחרים, ביניהם אודין וסיף - אשתו של תור - כן ישנים בסיפורים מסוימים).
אחת הפואמות של האדה הפואטית מתארת את היימדאל כבעל כוח פיזי אדיר, בסיפור אחר בו נגנבת מקבתו של תור (מְיוֹלְניר) על ידי הענק תְרים, מעלה היימדאל את הרעיון כיצד לקבלו בחזרה ובכך מוצג כחכם, במיוחד לאור העובדה כי תפקיד ממציא הרעיונות שמור בדרך כלל ללוקי.
היימדאל היה שומר הקרן גְיאַלְהוֹרְן (בתרגום חופשי "הקרן המצלצלת", קשורה גם לצעקה ושירה), אשר הייתה שייכת ככל הנראה לאודין.
משכנו של היימדאל נקרא הימינְבְיוֹרְג (בתרגום מילולי "הר שמיים") אשר נמצא בקרבה לבּיפְרוֹסְט, גשר הקשת הענן המוביל לאסגארד.
האדה הפרוזאית טוענת כי מבין הסוסים השונים אשר היו בבעלות האלים, הסוס גוּלְטוֹפ (בתרגום חופשי "מכוסה בזהב") היה שייך להימדאל.
העובדה לא מופיעה בשום מקור אחר וייתכן כי מדובר באחד מניסיונות האדה הפרוזאית להכניס סדר במיתולוגיה, בנוסף לא ברור מדוע היה זקוק שומר השער לסוס.
היימדאל היה יריבו של לוקי.
הפואמה הוסדראפה (Húsdrápa) מתארת בין השאר כיצד לוקי נלחם עם "בנם של תשע אמהות" על חפץ מסוים הקרוי האַפְנירַה (כנראה חתיכת ענבר).
האדה הפרוזאית מספרת כי לוקי גנב מחרוזת מהאלה פריה והיימדאל יצא להחזיר אותה.
לוקי הפך את עצמו לכלב ים והתחבא ביניהם.
היימדאל מצא אותו, הפך עצמו גם כן לכלב ים, הביס את לוקי והחזיר את המחרוזת.
בסיפור הראגנארוק יזעיק היימדאל את האלים לקרב כאשר ינשוף בקרן גְיאַלְהוֹרְן.
בקרב עצמו ילחם מול האל לוקי, שניהם יהרגו.
בנוסף לזאת, מזכירה האדה הפרוזאית פואמה אחרת - "הֵיימְדַאלגַאלד" - אשר ככל הנראה עסקה בהיימדאל אולם לא נשתמרה.
היימדאל היה ידוע במספר שמות נוספים - האל הלבן, הַאלינְסְקידי ("מקל מכופף"), גּולינְתַאני ("שיני זהב") ווינְדְלֶר ("מחסה מפני הרוח").
שלושת הכינויים הראשונים מקשרים את היימדאל לאיל, הכינוי הַאלינְסְקידי ("מקל מכופף") הוא גם שם ציורי לאיל, ככל הנראה בגלל הצורה המעוקלת של הקרניים.
הכינוי גּולינְתַאני יכול להתייחס לשיניים הצהובות של אילים מבוגרים ואילו "אל לבן" קשור לצבע הפרווה.
הקשר לאיל מתחזק מכוון שהמונח "ראשו של היימדאל" הוא שם ציורי לחרב.
"היימיש: זשורנאל פאר ליטעראטור, קריטיק און סאציאלע פראבלעמען" (יידיש: "כתב עת לספרות, לביקורת ולבעיות חברתיות"; "היימיש" פירושו "בֵּיתי") היה כתב עת חודשי ביידיש לספרות, ביקורת ונושאים חברתיים.
המוציא לאור והעורך של העיתון היה הסופר והעיתונאי משה גרוסמן.
הגיליון הראשון של "היימיש" יצא לאור בישראל בחודש יוני 1956 והאחרון בספטמבר 1961, עם מותו של העורך.
סך הכל נערכו ופורסמו על ידי גרוסמן שישים ושישה גליונות.
לאחר מותו פורסמו שלושה גליונות כפולים נוספים של "היימיש" על ידי רעיתו רוזה (רחל) ועורכים מקצועיים, ומאז פסק להופיע.
"היימיש" הופץ בארץ ישראל ובתפוצות, ועורר סקרנות ועניין.
כתב העת היווה מקום שבו התאפשר ביטוי חופשי בנושאים ספרותיים וחברתיים, וכן מקום פרסום לשירים, סיפורים ומאמרי ביקורת מאת אנשי רוח, ספרות וחברה יידים מכל העולם.
היילי ג'ואל אוסמנט הוא שחקן קולנוע אמריקאי.
כוכב הסרטים "אינטליגנציה מלאכותית" ו-"החוש השישי" עליו קיבל מועמדות לפרס אוסקר לשחקן המשנה הטוב ביותר.
אוסמנט נולד בלוס אנג'לס, קליפורניה, בנם של תרזה (לבית סייפרט), מורה, ומייקל יוג'ין אוסמנט, שחקן קולנוע ותיאטרון, שניהם ילידי ברמינגהאם, אלבמה.
לאוסמנט יש אחות צעירה, אמילי אוסמנט, שגם היא שחקנית.
לאחר לימודי התיכון, נרשם לאוניברסיטת ניו יורק במגמה לאמנויות התיאטרון אותם סיים ב-2011.
אוסמנט החל את קריירת המשחק שלו בגיל 4 בפרסומות ל"פיצה האט" ולחברת "איקאה".
תפקידו בפרסומת לפיצה הוביל אותו להופיע בתוכנית טלוויזיה של חברת ABC.
בהמשך קיבל תפקיד בדרמה הקומית המצליחה זוכת 6 פרסי אוסקר של רוברט זמקיס, "פורסט גאמפ", שם גילם אוסמנט בהיותו בן 5 את דמותו של הבן של פורסט גאמפ (טום הנקס).
לאחר מכן שיחק אוסמנט במספר סדרות מצליחות ובהן "אלי מקביל", "המופע של לארי סנדרס" ו"ווקר".
ב-1999 הופיע במותחן של מ.
נייט שאמלאן "החוש השישי", שהיה מועמד ל-6 פרסי אוסקר.
בעקבות הופעתו, הפך אוסמנט בגיל 11 לשחקן השני הכי צעיר בהיסטוריה שמועמד לפרס אוסקר לשחקן המשנה הטוב ביותר ולפרס גלובוס הזהב.
על תפקידו זכה השחקן הצעיר בפרס סאטורן.
בסרט גילם אוסמנט את קול סיר, ילד בן 8 שרואה אנשים מתים בכל מקום אליו הוא הולך, כולל בביתו ובבית ספרו.
קול נעזר בפסיכולוג הילדים ד"ר מלקולם קראו (ברוס ויליס) שמנסה להבין את החלומות של הילד.
האמירה "אני רואה אנשים מתים" שאומר אוסמנט בסרט, זכתה לפרסום ולאזכורים בכלי התקשורת ובממים באינטרנט.
שנה לאחר מכן שיחק אוסמנט בדרמה "תעביר את זה הלאה".
בשנת 2001 שיחק אוסמנט בדרמה הבדיונית של סטיבן ספילברג, "אינטליגנציה מלאכותית", שהייתה מועמדת לשני פרסי אוסקר.
בסרט גילם אוסמנט את דמותו של דייוויד, אב-טיפוס של אנדרואיד דמוי ילד בן עשר, שפותח עם יכולת לחוש ולהביע רגשות.
ב-2003 שיחק אוסמנט בדרמה הקומית "אריות יד שנייה".
כן דיבב בסרט האנימציה "ספר הג'ונגל 2" את דמותו של מוגלי גיבור הסרט, אדם שגדל בג'ונגל ועבר לחיות בכפר לצד בני אדם.
בשנת 2008 שיחק בדמותו של בובי בחידוש השני של תיאטרון ברודוויי למחזה "אמריקן באפלו" פרי עטו של דייוויד מאמט.
בשנת 2013 החל לשחק בסאטירה הפוליטית של רשת Amazon, "בית אלפא" בתפקיד העיתונאי שלבי מילמן, בכיכובו של ג'ון גודמן.
באוקטובר 2014 שיחק במספר פרקים בעונה השנייה.
בשנת 2014 שיחק בקומדיית האימה "טאסק" של הבמאי קווין סמית'.
בנוסף אוסמנט דיבב במספר משחקי וידאו, המוכרת מביניהם היא סדרת המשחקים "Kingdom Hearts" שבה אוסמנט מדבב את דמותו של סורה.
בשנת 2017 החל לגלם את דמותו של דוקטור סטו קמילו בסדרת המדע הבדיוני "איש העתיד" ברשת Hulu.
הוא שחקן גולף נלהב, השתתף במדי נבחרת ארצות הברית ב"גביע האולסטאר" ב-2005, ובמספר טורנירים מקצועיים.
אוסמנט היה מעורב בתאונת דרכים בשנת 2006, שכתוצאה ממנה שבר צלע, חטף מספר חבלות בראשו ונחתך חתכים עמוקים בגופו.
הוא הואשם בנהיגה בשכרות ונשפט ל-3 שנות מאסר על תנאי ו-60 שעות של שיקום במוסד לתוכניות גמילה.
כמו כן נקנס ב-1,500 דולר וחויב להגיע ל-26 מפגשים עם ארגון אלכוהוליסטים אנונימיים.
Bang!ג'ואי האיטי10 פרקים2017–2019מוריםדמיאן4 פרקיםאיש העתידד"ר סטו קמילותפקיד חוזר (עונה 1); תפקיד ראשי (עונה 2); 18 פרקים2017עמק הסיליקוןקינן פלדספאר3 פרקים2018Swedish Dicksדייבפרק: "Floyd Cal Who"תיקים באפלהדייברי ג'יימס / ג'ון ג'יימס הצעירפרק: "Kitten"Rob Riggle's Ski Master Academyגסטון לאבוןפרק: "R.I.G.G.L.E.
Day"2019הבניםמסמר2 פרקים2019–2021שיטת קומינסקירובי7 פרקים2020Chrysalisתומאספודקאסט; פרק: "Dawn"מה שקורה בצלליםטופר דלמוניקופרק: "Resurrection"רובוט צ'יקןקווין ג'ונס / טים מרפידיבוב; פרק: "Petless M in: Cars Are Couches On The Road"מסע בין כוכבים: סיפונים תחתוניםאוק'ונרדיבוב; פרק: "Moist Vessel"2021גולייתדילן זקסתפקיד חוזר (עונה 4); 6 פרקיםעולם היורה: מחנה הקרטיקוןקאש ד.
לנגפורדדיבוב; 9 פרקיםכלבי החללגארבג'דיבוב; 10 פרקים2022דד אנד: שומרי הבית הרדוףדנידיבוב; פרק: "Going Up"אגודת בנדיקט המסתוריתאחד,שתייםפרק: "A Two-Way Street"TBAThe 'Burbsסדרה עתידית של Peacock
היילי ניקול ויליאמס היא זמרת ופזמונאית אמריקאית זוכת פרס גראמי.
ויליאמס היא הסולנית של להקת הרוק פאראמור.
בשנת 2002, בגיל 13, ויליאמס עברה מעיר הולדתה, מרידיאן שבמיסיסיפי, לפרנקלין שבטנסי.
היא פגשה שם את חבריה לפאראמור בעתיד, ג'וש וזאק פארו, בבית הספר החדש שלה.
בזמן שהיא עדיין למדה בבית הספר, היא ניסתה להתקבל ללהקת הפאנק המקומית "The Factory", ופגשה שם את ג'רמי דייוויס, נגן הבס בפאראמור בעתיד.
ויליאמס נוצרייה ויש לה קעקוע של צלב על הירך הימנית שלה.
בין השנים 2004–2007 יצאה ויליאמס עם ג'וש פרארו, אחד מחברי להקת פארמור לשעבר.
בשנת 2008 הודיעה ויליאמס כי היא יוצאת עם צ'אד גילברט, גיטריסט הלהקה "New Found Glory", הזוג התחתן ב-20 בפברואר 2016. ב-1 ביולי 2017 הודיעו הזוג כי הם החליטו להיפרד.
ויליאמס התגלתה בשנת 2003 על ידי ציידי הכישרונות דייב סטואנברינק וריצ'רד ויליאמס שהחתימו אותה על חוזה בגיל 14. באותה תקופה היא עסקה בכתיבת שירי פופ יחד עם כותבי שירים נוספים בנאשוויל.
ויליאמס הוצגה לחברת ההקלטות "Atlantic Records A&R Tom Storms" דרך ג'ים זומוואלט וקנט מרקוס, עורכי הדין של ריצ'רד ויליאמס.
התוכנית המקורית של חברת ההקלטות לזמרת החדשה שלהם הייתה להפוך אותה לסולנית פופ, אבל ויליאמס התנגדה לכך ואמרה שהיא רוצה להיות חלק מלהקה ולנגן מוזיקת רוק אלטרנטיבי.
אטלנטיק הסכימה עם ההחלטה שלה, והקימה עבורה את להקת פאראמור עם ג'וש וזאק פארו וג'רמי דייוויס.
המוזיקה של פאראמור הייתה אמורה במקור לצאת דרך אטלנטיק רקורדס, אבל מחלקת השיווק של אטלנטיק החליטו שלמען דמותה של הלהקה עדיף שהם לא יקליטו דרך חברת הקלטות ענקית.
במקום אטלנטיק רקורדס הלהקה הוציאה את שיריה דרך חברת הקלטות שמותאמת יותר לרוק אלטרנטיבי, "Fueled by Ramen".
אלבום הבכורה של הלהקה יצא בשנת 2005, כאשר היילי הייתה רק בת 16.
בשנת 2007, היא הופיעה בקליפ "Kiss Me" של להקת ניו פאונד גלורי.
בשנת 2007 ויליאמס הגיעה למקום השני, לאחר איימי לי סולנית להקת אוונסנס, בקטגוריית "Sexiest Female" של המגזין "Kerrang!".
בשנת 2008 ויליאמס זכתה במקום הראשון וחזרה על הישגה גם בשנת 2009.
דמותה של ויליאמס מופיעה במשחק הווידאו "Guitar Hero World Tour".
ויליאמס כתבה והקליטה את השיר "Teenagers", שהיה השיר המרכזי בפסקול הסרט העלילתי הגוף של ג'ניפר.
לאחר יציאתו של "Teenagers", אמרה ויליאמס שאין לה שום תוכניות לפתוח קריירה כזמרת שאינה חלק מלהקה.
כאשר "Airplanes" יצא כסינגל, הוא הגיע למקומות הראשונים ברשימות ההשמעה בעשר מתוך תשע עשרה מדינות, כולל המקום הראשון בבריטניה ובניו זילנד.
פאראמור הוקמה בעיר פרנקלין, טנסי, בשנת 2004. חברי הלהקה בעת ההקמה היו ויליאמס (שירה / קלידים), ג'וש פארו (גיטרה / קולות שניים), ג'רמי דייוויס (גיטרה בס) וזאק פארו (תופים).
חברי הלהקה העתידית התנגדו לשיתופה של ויליאמס כזמרת בלהקה הגברית, אולם מכיוון שהיו חברים טובים החלה ויליאמס לכתוב עבורם ובסופו של דבר הפכה לזמרת הלהקה.
הלהקה הוציאה שלושה אלבומי אולפן, All We Know Is Falling, Riot!
ו-Brand New Eyes, ובנוסף שני אלבומי הופעות ושלושה מיני אלבומים.
ביוני 2009, הצטרף טיילור יורק, נגן גיטרת קצב, כחבר רשמי בלהקה, למרות שהוא ניגן בהרכב כבר בסיבובי ההופעות משנת 2007. יחד עם להקתה פאראמור, לקחה חלק פעיל בחרם על ישראל בספטמבר, 2025, וחסמה את הגישה לשירי ולאלבומי הלהקה בפלטפורמות סטרימינג שונות.
שנה שם דירוגים אלבומי זהב(דירוג המכירות) אלבום US AUS CAN EU GER IRE NL NZ SWI UK 2010 "Airplanes"
שנה שם דמות תפקידים נוספים הערות 2007 Paramore: Born for This עצמה סרט טלוויזיה דוקומנטרי 2008 The 50th Annual Grammy Awards עצמה תוכנית טלוויזיה מיוחדת 2008 Paramore Live, the Final Riot!
The Weird Year עצמה סרט דוקומנטרי קצר
היילי סטיינפלד היא שחקנית, דוגמנית וזמרת אמריקאית ממוצא יהודי.
היא החלה לשחק בגיל שמונה, והתפרסמה לראשונה בגיל 14, בתפקידה כמאטי רוס בסרטם של האחים כהן "אומץ אמיתי" משנת 2010, והייתה מועמדת על תפקידה זה לפרס האוסקר.
מאז הופיעה בשלל סרטים נוספים, ועל תפקידה בסרט הדרמה "17 על הקצה" משנת 2016 הייתה מועמדת לפרס גלובוס הזהב.
לאחר ששרה את השיר "Flashlight" ב"פיץ' פרפקט 2", סטיינפלד הוציאה גרסת כיסוי של השיר ולאחר מכן חתמה על חוזה הקלטות עם ריפבליק רקורדס.
היא פרסמה את סינגל הבכורה שלה, "Love Myself", אשר הגיע לתפוצת פלטינה במספר מדינות, ואחריו הוציאה את המיני-אלבום הראשון שלה, "Haiz", בשנת 2015. בנוסף לקריירת המשחק והשירה שלה, סטיינפלד גם מדגמנת; משנת 2011 היא הפרזנטורית של החברה מיו מיו.
סטיינפלד נולדה בשכונת טרזנה, לוס אנג'לס שבארצות הברית, לצ'רי דומסין, מעצבת פנים נוצרייה, ופיטר סטיינפלד, מאמן כושר אישי יהודי.
משפחתה מצד אביה ממוצא יהודי-אשכנזי והיא באה מרומניה, אוקראינה, רוסיה, בלארוס וגרמניה.